**Wohls gård** eli **Volsin kartano** on 1600-luvulla perustettu kartanotila Kirkkonummella. Tila sijaitsee Volsin kylässä Humaljärven länsipuolella.

Kartanon päärakennus syksyllä 2020
Kartanon pihapiiriä
Kuja 1900-luvun alussa. Kuvaaja Bernhard Åström.

Historia
--------

Volsin kartanon juuret juontavat vuoteen 1624, jolloin osana ns. Överbyn lahjoitusta alue läänitettiin riikalaiselle Ludvig Hintelmanille. Ylimetsänhoitaja Erik Bure osti vuonna suuren osan tilasta, jolloin kokonaisuuden päätilaksi tuli Wohls gård. Kartanon nykyinen kustavilaistyylinen päärakennus on rakennettu noin vuonna 1800 ja rakennusta pidennettiin 1918. Vuoden 1847 karttoihin ympäristöön oli piirretty muotopuutarha, siihen aikaan ensimmäinen kartanopuutarha Kirkkonummella.

Kirkkonummen kunta osti tilan 1892 ja se toimi kunnalliskotina vuoteen 1929 asti, jolloin uusi kunnalliskoti valmistui Volsintien toiselle puolelle. 1900-luvun alussa päärakennusta vastapäätä rakennettiin Akkatalo jossa vanhainkodin naispuoliset asukkaat asuivat. Pihapiirissä oli myös nyt jo purettu Ukkotalo miespuolisille asukkaille. Kunnalliskodin tunnetuimpia asukkaita oli suomalainen monarkisti Matti Klemettilä. Sisällissodan aikana 1918 Volsin kartanon vanhassa päärakennuksessa Sigurdsin tilan tuntumassa toimi sotasairaala jonka johtajasta Teddy Biaudetista tuli myöhemmin Kirkkonummen kunnanlääkäri. 

Toisen maailmansodan jälkeen tila toimi kouluna. Koulun muutettua uusiin tiloihin maat vuokrattiin vuokraviljelijälle. Vuodesta 1977-2008 päärakennus seisoi käyttämättömänä ja rakennus pääsi huonoon kuntoon.

Vuonna 2008 Kirkkonummen Säästöpankkisäätiö osti päärakennuksen ja vuokrasi ympäröiviä maa-alueita sillä ehdolla, että kartanoalue kunnostetaan. Säätiö perusti Wohls Gård Ab:n hoitamaan kunnostustöitä ja tulevaa toimintaa. Nykyään kartano toimii vuokrattavana kokous- ja juhlatilana, joka laajentui marraskuussa 2020 vanhaan kivinavettaan rakennetulla tapahtumatilalla. Lokakuussa 2020 lähes kaikki rakennukset ja alue oltiin saatu kunnostettua.

Kartanoa ympäröivä Volsin kartanometsikkö ja puisto muodostaa 1975 perustetun luonnonsuojelualueen YSA011710. Rakennuksen lähiympäristössä on Kirkkonummen kunnan ylläpitämä luontopolku.

Volsin kartano populaarikulttuurissa
------------------------------------

Vuonna 2016-2017 kartanon historiasta tehtiin dokumen­taa­ris­fik­tii­vinen näy­telmä *Vaellusnäytelmä Wohls Gård*. Näytelmä esitti Volsin kartanon keskeiset tapahtumat 1600-luvun lopulta Porkkalan palautukseen asti.

Kirjallisuutta
--------------

* Ingrid Grande: Wohls gård : Historik och vårdplan för trädgårdsanläggningen  2012. Yrkeshögskolan Novia.
* Sigbritt Backman: *Från spannmålsmagasin till bankstiftelse*. Sparbanksstiftelseni Kyrkslätt, 2013. lisätietoja. [vanhentunut linkki]
* Sigbritt Backman ja Ingrid Grande: *Wohls gård : rusthållare, fattighjon och festfolk = Wohlsin kartano : ratsutilallisia, vaivaishoitolaisia ja juhlakansaa*. Wohls Gård Ab ja Kyrkslätts hembygdsförening, 2014. lisätietoja.  (Arkistoitu – Internet Archive)
* Maarit Peräsuo: Wohls Gård-hankesuunnitelma (Pro gradu)  2018. Aalto University.

Video
-----

* Kirkkonummen videoharrastajat: Wolsin kartanon päärakennuksen saneeraus 2010 - 2013 *finna.fi*.  2013. Viitattu 8.11.2020.

Lähteet
-------

1. 1 2  Köyhäintalo, Akkatalo ja Ukkotalo *Helsingin Sanomat*.  11.8.1997. Viitattu 8.11.2020.
2. 1 2 3 4 5  Wohls Gård Wohls Gård Ab. Viitattu 7.11.2020.
3. 1 2  Liisa Kosonen: Wohlsin kartanolla vaiherikkaita vuosisatoja *kirkkonummensanomat.fi*.  30.01.2015. Viitattu 7.11.2020.
4. ↑  Volsin kartano rapistuu Kirkkonummella Talon kunnostus jäi kesken viime vuosikymmenellä *Helsingin Sanomat*.  11.8.1997. Viitattu 8.11.2020.
5. ↑  Uusi tapahtumatila avataan ensi kuussa – kartanomiljöötä on remontoitu miljoonilla euroilla viime vuosina *Viisykkönen*.  22.10.2020. Viitattu 7.11.2020.
6. ↑  VN: Säätiö kunnostanut Volsin kartanoa 1,8 miljoonalla eurolla *Viisykkönen*.  08.09.2015. Viitattu 7.11.2020.
7. ↑  Uudenmaan 4. vaihemaakuntakaava - Muut liiteaineistot 1: Luonnonsuojelualueiden kohdetiedot (pdf) (Arkistoitu – Internet Archive)
8. ↑  Wohlsin kartanon luontopolku Kirkkonummella *luontopolkumies.blogspot.com*.  18.5.2019. Viitattu 7.11.2020.
9. ↑  Vaellusnäytelmä Wohls Gård *kirkkonummi.fi*.  31.08.2017. Viitattu 7.11.2020.
10. ↑  Marjo Alste: Wohls Gårdista mainio kesäkohde kaiken ikäisille *kirkkonummensanomat.fi*.  18.6.2016. Viitattu 7.11.2020.

Aiheesta muualla
----------------

* wohls.fi Kokous- ja juhlatilojen kotisivut